ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 5. októbra 2005 
									K materiálu 17334/2005  
									K bodu č. 17

S T A N O V I S K O

k návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov – nové znenie

I

Návrh zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov predkladá na rokovanie vlády SR minister vnútra Vladimír Palko na základe Plánu legislatívnych úloh vlády na rok 2005. 

II

Novelou tohto zákona sa preberá smernica Európskeho spoločenstva, ktorá upravuje zásadu rovnakého zaobchádzania, zvyšuje sa hodnostný príplatok u všetkých druhov hodností a reaguje sa na zmeny v zdravotnej legislatíve.  
 
	Predmetný návrh obsahuje okrem nových ustanovení o zásade rovnakého zaobchádzania aj spôsob preukazovania zdravotnej spôsobilosti v prijímacom konaní, charakteristiku a spôsob poskytovania zdravotnej starostlivosti príslušníkov Policajného zboru, ako aj zvýšenie hodnostných príplatkov.

Legislatívna rada vlády SR prerokovala návrh zákona,  ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov na svojom zasadnutí dňa 27. septembra 2005 a  odporučila   ho  vláde  s c h v á l i ť  s tým, že na rokovanie bude predložené jeho nové znenie, do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky a odporúčania legislatívnej rady vlády ( 5 pripomienok). Vzhľadom na uvedené odporúčame vláde návrh zákona,  ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších v  predloženom znení   s c h v á l i ť , avšak ešte s touto pripomienkou:

V článku 1 bod 5 a v článku II bod 2 je potrebné vykonať legislatívno-technické úpravy a v úvodnej vete nahradiť slovo „písmeno“ skratkou „písm.“

Bratislava 3. októbra 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy